
**Elektrotehnički fakultet u Beogradu**

**13S113PSI - Principi Softverskog Inženjerstva**

**Projekat**

****

**Tim: 308 Solutions**

**Projektni zadatak**

**Verzija 1.3**

## Istorija izmena

| Datum | Verzija | Kratak opis | Autor(i) |
| --- | --- | --- | --- |
| 6.3.2016. | 1.0 | Inicijalna verzija | Nina Grujić, Branislava Ivković |
| 15.3.2016. | 1.1 | Ubačene funkcionalnosti: listanje profila, odjava i brisanje profila | Branislava Ivković |
| 16.3.2016. | 1.2 | Dodate funkcionalnosti pregleda moderatora i pregleda često prijavljivanih korisnika | Petar Đukić |
| 18.6.2016 | 1.3 | Dokument ažuriran tako da opisani scenario odgovara zahtevima aplikacije | Petar Đukić |

**Sadržaj**

[1. Uvod 5](#_Toc445989153)

[1.1. Rezime 5](#_Toc445989154)

[1.2. Namena dokumenta i ciljne grupe 5](#_Toc445989155)

[2. Opis problema 5](#_Toc445989156)

[3. Kategorije korisnika 5](#_Toc445989157)

[3.1. Gost sajta 5](#_Toc445989158)

[3.2. Registrovani korisnik 5](#_Toc445989159)

[3.3. Moderator 6](#_Toc445989160)

[3.4. Administrator 6](#_Toc445989161)

[4. Opis proizvoda 6](#_Toc445989162)

[4.1. Pregled arhitekture sistema 6](#_Toc445989163)

[4.2. Pregled karakteristika 6](#_Toc445989164)

[5. Funkcionalni zahtevi 7](#_Toc445989165)

[5.1. Registracija korisnika 7](#_Toc445989166)

[5.2. Autorizacija registrovanih korisnika, moderatora i administratora 7](#_Toc445989167)

[5.3. Pregled profila 7](#_Toc445989168)

[5.4. Listanje profila 7](#_Toc445989169)

[5.5. „Sviđanje“ korisnika 7](#_Toc445989170)

[5.6. Pregled obaveštenja o međusobnom označavanju 7](#_Toc445989171)

[5.7. Slanje poruke 8](#_Toc445989172)

[5.8. Izmena profila 8](#_Toc445989173)

[5.9. Izmena tuđeg profila 8](#_Toc445989174)

[5.10. Pregled fotografija drugog korisnika 8](#_Toc445989175)

[5.11. Prijava korisnika 8](#_Toc445989176)

[5.12. Pregled prijava 8](#_Toc445989177)

[5.13. Obrada prijava 8](#_Toc445989178)

[5.14. Postavljanje moderatora 8](#_Toc445989179)

[5.15. Brisanje moderatora 9](#_Toc445989180)

[5.16. Brisanje korisnika 9](#_Toc445989181)

[5.17. Brisanje profila 9](#_Toc445989182)

[5.18. Odjava 9](#_Toc445989183)

[5.19. Pregled moderatora 9](#_Toc445989184)

[5.20. Pregled često prijavljivanih korisnika 9](#_Toc445989185)

[6. Pretpostavke i ograničenja 9](#_Toc445989186)

[7. Kvalitet 9](#_Toc445989187)

[8. Nefunkcionalni zahtevi 10](#_Toc445989188)

[8.1. Sistemski zahtevi 10](#_Toc445989189)

[8.2. Ostali zahtevi 10](#_Toc445989190)

[9. Zahtevi za korisničkom dokumentacijom 10](#_Toc445989191)

[9.1. Uputstva za korišćenje sajta 10](#_Toc445989192)

[9.2. Označavanje 10](#_Toc445989193)

[10. Plan i prioriteti 10](#_Toc445989194)

Uvod

* 1. Rezime

Projekat „**Matchies**” je deo praktične nastave na predmetu Principi softverskog inženjerstva, sa ciljem ilustracije organizovanja aktivnosti na jednom realnom softverskom projektu. „**Matchies**” je prvenstveno namenjen ljudima koji žele da pronađu pravu ljubav, ali može biti zanimljiv i onima koji samo žele da se druže i upoznaju nove ljude.

* 1. Namena dokumenta i ciljne grupe

Ovaj dokument definiše namenu projekta, kategorije korisnika i osnovne funkcionalne i druge zahteve. Dokument je namenjen svim članovima projektnog tima, kao i klijentu.

Opis problema

S obzirom na sve veću popularnost dejting sajtova, došli smo na ideju da napravimo još jedan, malo drugačiji, dejting sajt. Kao i svaki drugi, „**Matchies**“ teži da spoji ljude i omogući im da se bolje upoznaju. Korisnici će imati mogućnost pregledanja profila drugih korisnika i da otkriju koja su im zajednička interesovanja, da označe korisnike koji im se sviđaju i da komuniciraju sa drugim korisnicima putem poruka (chat-a). Ono što je posebno u odnosu na druge dejting sajtove je to što korisnici neće imati pregled fotografija drugih korisnika dok se ne upoznaju dovoljno, sa ciljem da se korisnici fokusiraju na ono što je zaista bitno za zdravu i dugotrajnu vezu. Sajt će imati i sekciju za pomoć i sekciju sa često postavljanim pitanjima. Da bi komunikacija i sadržaji na sajtu bili kulturni i primereni, korisnici će moći da prijave druge korisnike za koje smatraju da krše pravila lepog ponašanja, posle čega će administratori i moderatori imati mogućnost dodeljivanja opomene i uklanjanja naloga tih korisnika.

Kategorije korisnika

Izdvajaju se sledeće kategorije korisnika: gost, registrovani korisnik, moderator i administrator sistema.

* 1. Gost sajta

Gost sajta može da se registruje na sajt i može da se informiše o nameni stranice, često postavljenim pitanjima, pravilima stranice, itd.

* 1. Registrovani korisnik

Registrovani korisnik unosi svoje korisničko ime i šifru radi prijavljivanja na sistem. Nakon prijavljivanja, korisnik ima mogućnost da pregleda profile drugih korisnika (pretraga bi se vršila na osnovu pola i opsega godina za koje je korisnik zainteresovan), da označi korisnika ukoliko mu se svidelo ono što je pročitao (klikom na dugme like), da prijavi drugog korisnika i da izmeni svoj profil. Korisnik može da komunicira samo sa onim korisnicima sa kojima je međusobno označen. Korisnik ima mogućnost pregleda fotografija samo onih korisnika sa kojima je međusobno označen i sa kojima je razmenio određenu količinu poruka.

* 1. Moderator

Moderator može da pregleda prijave drugih korisnika i dodeli opomenu korisniku ukoliko smatra da je to potrebno.

* 1. Administrator

Administrator, pored funkcionalnosti moderatora, može i da postavi nekog korisnika za moderatora, da ukloni moderatora iz sistema, i da ukloni korisnika ukoliko je sakupio određeni broj opomena.

Opis proizvoda

U ovoj sekciji opisani su osnovni pojmovi od značaja za Matchies. Dat je pregled arhitekture sistema i sumirane su glavne karakteristike sa stanovišta pogodnosti za korisnike.

* 1. Pregled arhitekture sistema

Sistem je zamišljen kao sajt koji je na serverskoj strani realizovan pomocu PHP-a i Ajax-a. Na serveru se nalazi i baza podataka (MySQL) u kojoj se čuvaju podaci o korisnicima (lozinke, imena, itd).

* 1. Pregled karakteristika

| Korist za korisnika | Karakteristika koja je obezbeđuje |
| --- | --- |
| Brz pristup sistemu | Sistem je online, korisnik sa svog računara može da mu pristupi i koristi njegove usluge. |
| Platformska nezavisnost sistema | Interfejs zasnovan na HTML-u i PHP-u. Ne zahteva nikakva posebna prilagođavanja na klijentskoj strani. |
| Jednostavno korišćenje sajta | Dobar dizajn sajta i menija, kao i help stranica, omogućavaju korisniku da se lako snađe. |
| Sigurnost i poverljivost informacija | Pristup sajtu se štiti autorizacijom korisnika. |

Funkcionalni zahtevi

U ovom odeljku definišu se osnovne funkcije koje sistem treba da obezbedi različitim kategorijama korisnika.

* 1. Registracija korisnika

Ukoliko korisnik nema svoj nalog, može ga kreirati unošenjem ličnih podataka. Ti podaci će biti upisani u bazu podataka i na osnovu njih će korisnik kasnije moći da pristupa sistemu.

* 1. Autorizacija registrovanih korisnika, moderatora i administratora

Svi korisnici se autorizuju unošenjem korisnickog imena i lozinke. Ovi podaci moraju da se poklope sa postojećim podacima o korisnicima u bazi podataka. Nakon potvrđene autorizacije, svi korisnici mogu da pristupe odgovarajućim stranicama u okviru sajta, u zavisnosti od njihove kategorije.

* 1. Pregled profila

Sve kategorije korisnika imaju mogućnost da pregledaju svoj profil, kao i profil drugog korisnika. Korisnik ima mogućnost da otpočne i da završi sa pregledanjem profila kada god on to poželi.

* 1. Listanje profila

Obični korisnici imaju mogućnost da listaju kratke opise drugih korisnika koji ispunjavaju određene kriterijume (npr. odgovarajući pol i lokacija). Ukoliko su zainteresovani, imaju mogućnost da pregledaju ceo profil te osobe ili da označe da im se ta osoba svidela. U suprotnom, mogu da nastave sa pregledanjem.

* 1. „Sviđanje“ korisnika

Registrovani korisnici mogu da označe drugog korisnika čiji im se profil svideo. Ukoliko se dva korisnika međusobno označe, dobijaju obaveštenje (notifikaciju) o tome i nakon toga imaju mogućnost da otpočnu konverzaciju. Naravno, korisnik može da označi više korisnika.

* 1. Slanje poruke

Registrovani korisnici mogu da se dopisuju ukoliko su označili jedno drugog (ukoliko se „sviđaju“ jedno drugom).

* 1. Izmena profila

Registrovani korisnici mogu da izmene svoj profil. To znači da mogu da izmene svoju fotografiju, da izmene tekst o sebi i da ažuriraju interesovanja. Tom prilikom se menja sadržaj u bazi podataka.

* 1. Prijava korisnika

Registrovani korisnici mogu da prijave druge korisnike zbog neprikladnog sadržaja, i tom prilikom se u bazu podataka upisuje prijava, korisnik protiv kojeg je podneta prijava i opciono kratak opis prekršaja.

* 1. Obrada prijava

Moderatori i administratori mogu da pošalju opomenu registrovanim korisnicima ukoliko krše pravila sajta. U suprotnom im se ne dodeljuje opomena. Nakon obrade prijave, ona se u sistemu označava kao obrađena.

* 1. Postavljanje moderatora

Administrator može da postavi moderatora. Ovom prilikom se moderator ubacuje u bazu podataka.

* 1. Brisanje moderatora

Administrator moze da obriše moderatora, i on se onda briše iz baze podataka.

* 1. Brisanje korisnika

Administrator može da obriše registrovanog korisnika ukoliko smatra da je previše kršio pravila (ukoliko je sakupio određeni broj opomena). Tada se korisnik briše iz baze podataka.

* 1. Brisanje profila

Običan korisnik ima mogućnost da obriše svoj profil u bilo kom trenutku, ukoliko zaključi da ne želi da nastavi da koristi Matchies.

* 1. Odjava

Sve kategorije korisnika mogu da se odjave sa sistema u bilo kom trenutku.

* 1. Pregled moderatora

Administratori imaju mogućnost pregleda moderatora i njihovih podataka.

* 1. Pregled često prijavljivanih korisnika

Administratori mogu da izlistaju korisnike po nerastućem broju opomena.

* 1. Restauriranje zaboravljene lozinke

Korisnik ima mogućnost restauriranja zaboravljene lozinke.

* 1. Pregled poruka

Korisnik može da pregleda interakcije koje ima sa drugim korisnicima.

* 1. Pregled pristiglih obaveštenja

Korisnik ima mogućnost pregleda novih obaveštenja.

Pretpostavke i ograničenja

Potrebno je obezbediti sigurno čuvanje podataka vezanih za autorizaciju kako bi se izbeglo neovlašćeno pregledanje i izmena sajta. Potrebno je težiti ka tome da sajt bude jednostavan za korišćenje. Ukoliko korisnik izgubi svoje podatke (korisničko ime i šifru), moguća je restauracija šifre putem maila.

Kvalitet

Potrebno je izvršiti funkcionalno (black-box) testiranje svih funkcionalnosti sistema. Takođe, važno je testirati kapacitet, brzinu odziva i otpornost na greške sistema.

# Nefunkcionalni zahtevi

1. 1. Sistemski zahtevi

Serverski deo bi trebalo da može da se izvršava na bilo kom web serveru koji podržava PHP servis i ima MySQL bazu podataka. Korisnički interfejs treba da bude raspoloživ za većinu popularnih internet pretraživača i potrebno je obezbediti da prikaz strana bude korektan za bilo koji od tih internet pretraživača, tj. obezbediti kompatibilnost i sa starijim, i sa novijim pretraživačima.

* 1. Ostali zahtevi

Sistem treba da pruži zadovoljavajuće performanse pri odzivu, kao i određenu vizuelnu dinamičnost stranica. To može da se postigne korišćenjem Ajax-a i Javascript-a.

# Zahtevi za korisničkom dokumentacijom

1. 1. Uputstva za korišćenje sajta

Potrebna su isključivo moderatorima, i trebalo bi da sadrže pravila ponašanja kojima se korisnici moraju pridržavati. Ukoliko se ne poštuju, moderator primenjuje odgovarajuću kaznu korisniku. Dizajn sajta treba da bude dovoljno intuitivan da običnim korisnicima nije potrebno uputstvo, ali im se pruža pomoć na help stranici.

* 1. Označavanje

Svaka stranica bi trebalo da sadrži logo sajta. U okviru pregleda profila treba da se prikaže tekst o korisniku, spisak njegovih interesovanja i slika (ili prazno mesto gde bi trebalo da stoji slika ukoliko se jos nije povezao sa drugim korisnikom).

# Plan i prioriteti

Razvoj sajta treba da se odvija iterativno. Prva verzija trebalo bi da obuhvati minimalno sledeće funkcionalnosti:

* Registracija korisnika
* Prijava korisnika
* Pregled i izmena profila
* Poseban interfejs za pregled prijava od strane moderatora
* Poseban interfejs za administratora

U kasnijim verzijama, mogle bi se realizovati mobilne aplikacije za ovaj sistem, da se ubace još neke dodatne sekcije u profilima korisnika, da se omogući “forgot my password” opcija i naravno, da se još malo poradi na celokupnom dizajnu i funkcionalnosti sistema.